Kristdemokraterna
Kristdemokraterna, Suomen Kristillisdemokraatit, finsk politisk parti, dannet i 1969 som Suomen Kristillinen Liitto (Finlands kristliga förbund). Partiet forsvarer et kristent livssyn og er således mod fri abort og pornografi. Det var for første gang repræsenteret i regeringen i 1991-95. I 2001 indførtes det nuværende partinavn i et ønske om i højere grad at understrege, at der er tale om et politisk parti og ikke en religiøs sammenslutning. Dermed håber partiet at kunne appellere til bredere kredse.